LAOAG CITY – Dead on arrival iti ospital ti maysa a lalaki gapu ti panangbagkong kenkuana ti karruba na kalpasan a nagriri da idiay Bacarra, Ilocos Norte.
Binigbig ni P/Sr Insp Adriano Licudan, chief of police ti ili ti Bacarra ti biktima a ni Warren Page, agtawen ti 38, addaan ti asawa idinto ta ti suspek ket ni Jay Bumanglag, agtawen ti 22 agpada a residente ti Sitio Bugas, Brgy 20, Pulangi iti nasao nga ili.
Segun ti imbestigasyun ti PNP Bacarra iti panangidaulo ni Sr Insp Licudan, napasamak ti insidente bayat a nakatugaw ti suspek a ni Bumanglag iti asideg laeng iti balay da idi dimteng ti karruba na a ni Page nga adda iggem na a kutsilyo ket kellaat lattan a dinanog na.
Kalpasan a naagaw ti suspek ti iggem a kutsilyo ti biktima ket binagkong na ti namindua daras iti barukong na a poon ti nakatayan na.
Naammuan a ti biktima ket nakainum ti arak idi mapasamak ti insidente.
Ti suspek ket addan iti kustodiyar ti PNP Bacarra bayat a maisagsagana ti kaso nga homicide a maipila kontra kenkuana..
ilo_Latn ilo_Latn ilo_Latn ilo_Latn ilo_Latn ilo_Latn